EkBass/fiwiki-20250220-pages-articles huggingface dataset:
Punavuokkokala

Punavuokkokala (Amphiprion frenatus) on koralliriuttojen kala, jota pidetään myös meriakvaarioissa. __notoc__ == Koko ja ulkonäkö == Punavuokkokala on väriltään punaoranssi ja muuttuu vanhemmiten tummemmaksi. Pään takana on mustareunainen juova, joka ulottuu lähes kalan vatsapuolelle. Joillakin yksilöillä on toinen juova ruumiin keskivaiheilla. Kala kasvaa 14 cm pitkäksi. == Alkuperä == Punavuokkokalat ovat kotoisin Tyynenmeren länsiosista. Sen esiintymisaluetta rajaavat Siaminlahti, Japanin eteläosa, Palau, ja Indonesia. == Käyttäytyminen ja lisääntyminen == Punavuokkokalat elävät symbioosissa kuplavuokkojen (Entacmaea quadricolor) kanssa.Animal Diversity Web Lajia pidetään hyvänä vuokkokalana riutta-akvaarioon. Niitä voi pitää yksittäin, parina tai pienenä parvena, jossa on suuri naaras ja muutamia pienempiä koiraita.Merivesiakvaarion perustamismanuaali == Lähteet == Luokka:Meriakvaariokalat Luokka:Koralliahvenet
Eeva Hakulinen

Eeva Maria Hakulinen (o.s. Palonen, s. 29. tammikuuta 1974 Vammala)Teatterit ja teatterintekijät 2005, Teatterin tiedotuskeskus 2005, ISBN 952-471-629-1, sivu 173. on suomalainen näyttelijä. Erityisesti hänet muistetaan televisiosarjoista Kun taivas repeää ja Taivas sinivalkoinen, joissa hän esitti lääkintälotta Aino Mäkelää. Hakulinen työskenteli Porin teatterissa vuosina 2002–2009 sekä Jyväskylän kaupunginteatterissa 2009–2011. Lisäksi hän on esiintynyt muun muassa Pyynikin kesäteatterissa.http://www.jyvaskyla.fi/ykkonen/2009/0827 Jyväskylän kaupunki Vuodesta 2011 lähtien Hakulinen on kiinnitettynä Tampereen teatteriin. Hän on naimisissa näyttelijä Matti Hakulisen kanssa, ja heillä on tytär. Eeva Hakulinen esiintyy laulajana vuonna 2013 julkaistulla kitaristi Seppo Tynin albumilla, joka sisältää Tynin säveltämiä Saima Harmajan runoja. ==Lähteet== Luokka:Suomalaiset näyttelijät Luokka:Elävät henkilöt Luokka:Vuonna 1974 syntyneet
Markus Pessa

Viljo Markus Pessa (21. marraskuuta 1941 Petsamo – 31. joulukuuta 2022 Tampere) oli Tampereen teknillisen yliopiston puolijohdeteknologian professori ja optoelektroniikan tutkimuskeskuksen ORC:n johtaja. Pessa valmistui Oulun yliopistosta filosofian kandidaatiksi 1966 ja filosofian lisensiaatiksi 1970. Hän väitteli vuonna 1972 filosofian tohtoriksi Turun yliopistossa. Markus Pessa sai lukuisia kotimaisia ja kansainvälisiä palkintoja työstään yhdistepuolijohteiden parissa. Vuonna 1997 hänet nimettiin muun muassa vuoden professoriksi ja hänet valittiin vuonna 2006 ensimmäisenä suomalaisena Yhdysvaltain National Academy of Engineeringin (NAE) jäseneksi.Tampereen yliopiston sidosryhmälehti Rajapinta, 1/2008, Mies, joka toi yhdistepuolijohteet Suomeen Hän siirtyi eläkkeelle marraskuun lopussa 2009. == Palkinnot ja tunnustukset == * Millennium-tunnustuspalkinto 2007 * Oulun yliopiston vuoden alumni 2007 * National Academy of Engineeringin jäsen 2006 * Lontoon Fysiikan Instituutin jäsen 2005 * Vuoden professori 1997 * Suomalaisen tiedeakatemian jäsen 1994 * Suomalaisen Tiedeakatemian kunniapalkinto 2016 == Lähteet == == Aiheesta muualla == *Suomalaiselle puolijohteiden pioneerille kunniapalkinto – mittava tieteellinen tuotanto Luokka:Tampereen teknillisen yliopiston professorit Luokka:Suomalaiset professorit Luokka:Vuonna 1941 syntyneet Luokka:Vuonna 2022 kuolleet
Hans Cattini

Johann Joseph "Hans" Cattini (24. tammikuuta 1914 Grono, Sveitsi – 3. huhtikuuta 1987 Lausanne) oli sveitsiläinen jääkiekkoilija. Hän pelasi Sveitsin joukkueessa talviolympialaisissa 1936 ja 1948. Jälkimmäisellä kerralla Sveitsi saavutti pronssia. Hänet valittiin kansainvälisen jääkiekkoliiton IIHF Hall of Fameen vuonna 1998. Cattinin veli Ferdinand oli myös jääkiekkoilija. ==Lähteet== Luokka:Sveitsiläiset jääkiekkoilijat Luokka:Sveitsiläiset olympiamitalistit Luokka:Vuonna 1914 syntyneet Luokka:Vuonna 1987 kuolleet
Liberty Broadcasting System

Liberty Broadcasting System oli Yhdysvalloissa vuosina 1947-1952 toiminut radioverkko.Time: End of Liberty 9.6.1952 Verkon perusti Gordon McLendon, ja laajimmillaan vuonna 1951 se kattoi 458 radioasemaa ollen Yhdysvaltain toiseksi suurin radioverkko heti Mutual Broadcasting Systemin jälkeen. Verkon lähetykset koostuivat lähinnä MLB-sarjan baseball-otteluista, joita selostettiin kaukokirjoittimelta tulevien otteluraporttien perusteella ja elävöitettiin äänitehosteilla. Verkko tuotti voittoa, joskaan ei runsaasti. Lähetykset veivät kuitenkin yleisöä alasarjojen otteluilta, ja verkon lopulliseksi kohtaloksi osoittautui MLB-seurojen päätös kieltää otteluiden radioinnit Keskilännessä ja Yhdysvaltain koillisosissa, kuten myös kaupungeissa joissa parhaillaan pelattiin alasarjojen otteluita. Nykyisin Yhdysvalloissa toimivalla saman nimisellä yrityksellä ei ole mitään tekemistä alkuperäisen Liberty Broadcasting Systemin kanssa. ==Lähteet== ==Aiheesta muualla== *The Liberty Broadcasting System Luokka:Yhdysvaltalaiset radioverkot
Arne Olsen

Arne Olsen on kanadalainen Leo-ehdokkuuden saanut elokuvakäsikirjoittaja ja ohjaaja, joka on käsikirjoittanut independent-elokuvia 1980-luvun lopulta lähtien. Hän on myös näytellyt kolmessa käsikirjoittamassaan elokuvassa Kuoleman kosketus, Final Round ja Here's to Life!. ==Filmografia== ===Käsikirjoittajana=== *Punainen skorpioni (1989) *Kuoleman kosketus (1992) *Kyttä ja puolikas (1993) *Final Round – veripeli (1994) *Power Rangers (1995) *Kaikenkarvainen Charlie 2 (1996) *Pako Atlantikselta (1997) *Coming Unglued (1999) *Here's to Life! (2000) *Hybrid (2007) *Grizzly Rage (2007) *Repeaters (2010) ===Ohjaajana=== *Here's to Life! (2000) ==Lähteet== * * Luokka:Kanadalaiset elokuvakäsikirjoittajat Luokka:Kanadalaiset elokuvaohjaajat
Benjamin Frobisher

Benjamin Frobisher (1742 Englanti – 14. huhtikuuta 1787 Kanada) oli kanadalainen turkiskauppias. Frobisherin vanhemmat olivat Joseph Frobisher ja Rachel Hargrave. Hän muutti Kanadaan 1763. Kaksi hänen veljeään seurasi perässä. He ryhtyivät turkiskauppa-alalle ja osallistuivat kaupankäynnin laajentamiseen Kanadan luoteisosissa. Vuonna 1770 veljekset kumppaninaan Richard Dobie tekivät onnistuneen kauppamatkan läntiseen Kanadaan Fort Bourbonista länteen Saskatchewanjoen suulle. Seuraavina vuosina kumppanit tekivät useita onnistuneita kauppamatkoja samalle alueelle. Vuonna 1779 veljekset olivat perustamassa North West Companya, ja heidän omistuksessaan oli kaksi osaketta kuudestatoista liikkeelle lasketusta. Benjaminin Frobisherin kuoleman aikaan Kanadan luoteisosista oli muodostumassa yksi tärkeimmistä turkiskaupan alueista, ja North West Companylla oli lähes täydellinen valta alueella. == Aiheesta muualla == * Elämäkerta, Dictionary of Canadian Biography Online Luokka:Kanadan historia Luokka:Kanadalaiset henkilöt Luokka:Turkiskauppiaat Luokka:Vuonna 1742 syntyneet Luokka:Vuonna 1787 kuolleet
Kauttakulkusopimus

Kauttakulkusopimus on sopimus jonkun alueen läpi suoritettavasta transito- eli kauttakulkuliikenteestä. Historiallisessa mielessä kauttakulkusopimuksella tarkoitetaan yleensä valtioiden välistä sopimusta, jossa sallitaan vieraan vallan sotilaalliset kuljetukset toisen valtion alueen läpi. Historiallisia kauttakulkusopimuksia ovat : * Suomen ja Saksan kauttakulkusopimus 1940 saksalaisille joukoille Pohjois-Suomen läpi * Suomen ja Neuvostoliiton kauttakulkusopimus 1940 neuvostojoukoille Hangon ja Suomen itärajan välille * Ruotsin ja Saksan kauttakulkusopimukset 1940 saksalaisille sotilas- ja materiaalikuljetuksille Ruotsin rautateillä * Ruotsin ja Saksan kauttakulkusopimus 1941 saksalaiselle divisioonalle Pohjois-Ruotsin halki Suomeen
Eric Vale

Eric Vale (oik. Eric Christopher Johnson, s. 28. huhtikuuta 1974 Grand Prairie, Texas) on yhdysvaltalainen ääninäyttelijä ja käsikirjoittaja, joka tunnetaan parhaiten englanniksi dubatun Dragon Ball Z:n elokuvista ja videopeleistä Trunksin ääniroolista. Hänet tunnetaan myös Sanjin ääniroolista One Piecessa FUNimationin dubbaamana. ==Aiheesta muualla== * Eric Vale Anime News Networkissa * Eric Vale TV.comissa * Eric Vale CrystalAcidsissa Luokka:Yhdysvaltalaiset ääninäyttelijät Luokka:Yhdysvaltalaiset televisiokäsikirjoittajat Luokka:Vuonna 1974 syntyneet Luokka:Elävät henkilöt
Ukrainan kreikkalaiskatolinen kirkko

Ukrainan kreikkalaiskatolinen kirkko on yksi idän katolisista kirkoista, jotka noudattavat itäisen kristikunnan teologista, spirituaalista, kanonista ja liturgista perinnettä, mutta jotka kuitenkin pitävät päämiehenään Rooman paavia. Pääasiassa Länsi-Ukrainassa toimineet Venäjän ortodoksisen kirkon seurakunnat, jotka kuuluivat valtiollisesti Puola-Liettuan alaisuuteen, liittyivät vuonna 1596 Brestin unionissa katoliseen kirkkoon.Sana-lehti: Paavi matkalla ortoksisuuden ydinmaille. Brestin unionia on Venäjän ortodoksisessa kirkossa pidetty lähinnä kirkollisena imperialismina ja katolisen kirkon tunkeutumisena ortodoksiselle alueelle. Ukrainan kreikkalaiskatolinen kirkko lakkautettiin pakkotoimin Neuvostoliitossa 1946 ja suuri osa sen varallisuudesta siirrettiin Venäjän ortodoksiselle kirkolle. Ennen lakkauttamista kirkon metropoliitta ja piispat pidätettiin. Lakkauttamista vastustaneet joko surmattiin tai vangittiin – metropoliitta Josif Slipyj vietti vankilassa ja karkotuksessa 18 vuotta, minkä jälkeen hänet karkotettiin Neuvostoliitosta. Kirkko toimi maanalaisuudessa vuosina 1946–1989. Paavi Johannes Paavali II julisti autuaaksi 28 Ukrainan kreikkalaiskatolisen kirkon marttyyria Ukrainan-matkallaan vuonna 2001. Ukrainan kreikkalaiskatolinen kirkko laillistettiin jälleen Neuvostoliitossa 1989. Ukrainan itsenäistyttyä 1991 varallisuus palautettiin ja nykyään noin 10 % Ukrainan miltei 50 miljoonan hengen väestöstä kuuluu Ukrainan kreikkalaiskatoliseen kirkkoon. Metropoliitan istuin päätettiin 2002 siirtää Lvivistä Kiovaan. Nykyinen pääkirkko Kristuksen ylösnousemuksen kirkko vihittiin 2013. Metropoliittana on toiminut vuodesta 2011 Svjatoslav Ševtšuk. == Hiippakunnat == Ukrainan kreikkalaiskatolisen kirkon alaisuudessa toimii Ukrainassa neljä arkkihiippakuntaa, seitsemän hiippakuntaa ja viisi eksarkaattia, jotka on järjestetty neljään metropoliittakuntaan: * Kiovan ja Galitsian metropoliittakunta ** Kiovan arkkihiippakunta ** Harkovan eksarkaatti ** Donetskin eksarkaatti ** Odessan eksarkaatti ** Lutskin eksarkaatti ** Krimin eksarkaatti * Lvivin metropoliittakunta ** Lvivin arkkihiippakunta ** Sokalin ja Žovkan hiippakunta ** Sambirin ja Drohobytšin hiippakunta ** Stryin hiippakunta * Ivano-Frankivskin metropoliittakunta ** Ivano-Frankivskin arkkihiippakunta ** Kolomyjan hiippakunta ** Tšernivtsin hiippakunta * Ternopilin ja Zborivin metropoliittakunta ** Ternopilin ja Zborivin arkkihiippakunta ** Butšatšin hiippakunta ** Kamjanets-Podilskyin hiippakunta Ukrainan ulkopuolella Ukrainan kreikkalaiskatolisen kirkon alaisuudessa toimii kolme hiippakuntaa Puolassa sekä kaksi hiippakuntaa ja kaksi eksarkaattia muualla Euroopassa, kahden metropoliittakunnan alaisuudessa yhdeksän hiippakuntaa Pohjois-Amerikassa, kolme hiippakuntaa Etelä-Amerikassa sekä yksi hiippakunta Australiassa. ==Katso myös== *Uniaattikirkot *Idän katoliset kirkot ==Lähteet== * Luokka:Katolinen kirkko Puolassa Luokka:Katolinen kirkko Yhdysvalloissa Luokka:Kristinusko Australiassa
Funimation

Funimation Entertainment (aikaisemmin Funimation Productions) on yhdysvaltalainen televisioiden ja elokuvien tuotantoyhtiö, joka on erikoistunut lisensoimaan englannin kielelle animea ympäri maailmaa. Yhtiön perusti Gen Fukunaga vuonna 1994. Navarre Corporationn hankki yhtiön vuonna 2005 ja myi sen vuonna 2011. Vuonna 2017 Sony Pictures hankki 95% määräävän osuuden Funimationista vähemmistöosuuden jäädessä Fukunagalle. Elokuussa 2021 Funimation hankki Crunchyroll-suoratoistopalvelun yli miljardin dollarin hintaan. Kaupasta ilmoitettiin ensi kerran joulukuussa 2020, mutta se odotti hyväksyntää. Funimation tunnettu lisensoija ja jakelija, jonka nimikkeisiin kuuluvat Cowboy Bebop, Dragon Ball Z, Dragon Ball GT, One Piece, Yu Yu Hakusho ja Fullmetal Alchemist. Funimation on operoinut FunimationNow- suoratoistopalvelua Pohjois-Amerikkalaiselle yleisölle. Funimationilla on vuodesta 2005 lähtien myös oma televisiokanava Funimation Channel, jolla he esittävät omia lisensoimiaan animeja. Helmikuussa 2024 Sony ilmoitti Funimationin ja Crunchyrollin yhdistämisestä, jolloin Funimationin tilaajatunnuksista tulee Crunchyrollin tunnuksia. Ilmoituksen mukaan Crunchyroll ei tue Funimationin "digitaalisia kopioita", joita ei enää yhdistämisen jälkeen tueta vaan vain suoratoistoa. Funimationin digitaaliseen valikoimaan pääsy päättyy 2. huhtikuuta. == Lähteet == == Aiheesta muualla == * Anime News Network Luokka:Yhdysvaltalaiset televisioyhtiöt Luokka:Sony
Puolan kuningaskunta (1385–1569)

Puolan kuningaskunta () oli Puolan kuningasvaltainen valtio vuosina 1385–1569 Jagellojen suvun hallitsijoiden alaisuudessa. Jagellon dynastian aika Puolassa alkoi, kun Liettuan suuriruhtinas Vladislav II Jagello nai Puolan 13-vuotiaan kuningatar Jadwigan ja sai Puolan kruunun. Puolan ja Liettuan personaaliunioni jatkui seuraavien vuosisatojen ajan, kun molemmat valtiot valitsivat monarkeikseen samat Jagellon suvun henkilöt: * Vladislav II (1385–1434) * Vladislav III (1434–1444) * Kasimir IV (1447–1492) * Juhana I (1492–1501) * Aleksanteri I (1501–1505) * Sigismund I (1506–1548) * Sigismund II Augustus (1548–1572) Kuningaskunnan aika päättyi sen ja Liettuan suuriruhtinaskunnan Lublinin sopimuksella (1569) sopiman kiinteämpään Puolan kuningaskunta ja Liettuan suuriruhtinaskunta -nimiseen valtioliittoon, jota kutsuttiin myös Puola-Liettuaksi. == Aiheesta muualla == Luokka:Euroopan entiset monarkiat Kuningaskunta (1385–1569)
Rimantadiini

Rimantadiini on amiini, joka on adamantaanin johdannainen. Rimantadiinia käytetään toisen adamantaanin aminojohdannaisen amantadiinin tavoin A-viruksen torjuntaan ja hoitoon. Aine estää viruksen lisääntymistä solussa haittaamalla sen erään proteiinin toimintaa.100% H3N2-kausi-influenssan ja vuoden 2009 influenssapandemin virusnäytteistä ovat osoittaneet näiden virusten kehittäneen vastustuskykyä rimantadiinille ja näin ollen Yhdysvaltain tautikeskus ei suosittele sitä enää näiden virusten hoitoon. == Synteesi == Rimantadiinia voidaan valmistaa adamantyylimetyyliketonista ja titaani- isopropoksidista natriumborohydridin avulla. == Haittavaikutukset == Rimantadiini voi aiheuttaa sivuvaikutuksinaan keskushermoston ja ruuansulatuskanavan oireita. Sivuvaikutukset ovat kuitenkin harvinaisia. Tutkimuksen mukaan sivuvaikutuksia sai iästä riippuen 3,2–12,5 % potilaista, kun heitä hoidettiin rimantadiinilla. Sivuvaikutusten riski oli suurempi iäkkäämmillä potilailla. == Lähteet == == Aiheesta muualla == *Terveysportti, metatesaurus: Rimantadiini *KEGG: Rimantadine *ChemBlink: Rimantadine Luokka:Amiinit Luokka:Viruslääkkeet Luokka:NMDA-reseptorin antagonistit
Rix FM

Rix FM on ruotsalainen kaupallinen radiokanava, jonka omistaa ruotsalainen mediakonserni Viaplay Group. Se on Ruotsin suurin kaupallinen radiokanava ja kuunnelluin SR P4 -paikalliskanavien jälkeen. RIX FM aloitti 1993 nimellä Radio Rix. 1996 Z-Radio yhdistyi Rixin kanssa ja 1999 kanavan nimi muuttui muotoon RIX FM. Jos kanavaa verrataan Suomen radiokenttään, se sijoittunee Radio Novan ja NRJ:n välimaastoon. RIX FM:n tunnuslause on "parasta musiikkia juuri nyt" (). Kanava lähetti aiemmin myös Ahvenanmaalla. Virolainen Star FM on sen sisarasema. == Aiheesta muualla == * RIX FM Luokka:Ruotsalaiset radioasemat Luokka:Vuonna 1993 perustetut radioasemat
Mix Megapol

Mix Megapol on ruotsalainen kaupallinen radioasema, joka on osa Bauer Media Groupia. Mix Megapolin soittama musiikki koostuu lähinnä 1980-, 1990- ja 2000-lukujen pophiteistä ja sen tunnuslause on vapaasti käännettynä "sekoitamme päivän hitit ja eilisen parhaat" (ruotsiksi vi blandar dagens hits med det bästa från igår). Mix Megapol lähetti vuosien 1992 ja 1993 kesinä nimellä Skärgårdsradion (Saaristoradio). 17. tammikuuta 1994 se aloitti viralliset lähetykset nimellä Megapol. 1997 nimi muuttui muotoon Mix Megapol. Nykyisin kanava lähettää 30 eri lähetysalueella Ruotsissa. Suomessa kanavaa voi kuunnella Meri-Lapissa ja Ahvenanmaalla. Kanavaa voi maailmanlaajuisesti kuunnella internetissä ja mobiilissa. Mix Megapol Luleå kuuluu Meri-Lapissa taajuudella 104,3 MHz. Lähetin sijaitsee Ruotsin Kalixissa Teracomin radio- ja tv- asemalla.http://www.teracom.se/Sandarinformation/Hitta_ratt_radiofrekvens/?address=haparandahttp://www.mixmegapol.se/?loc=lulea == Isisin rekrytointilaulu == Perjantaina 10. marraskuuta 2017, kanavalta alkoi kuulua terroristijärjestö Isisin rekrytointilaulu "For the sake of Allah". Laulu soi noin 30 minuutin ajan. Bauer Media Groupin viestintäpäällikkö Jakob Gravestam kertoi 24Malmö.se-verkkosivuilla, että kyseessä oli jonkun piraatti- eli merirosvolähettäjän tunkeutuminen kanavan taajuudelle. Kanava teki asiasta rikosilmoituksen sekä ilmoitti asiasta posti- ja telehallitukseen. == Lähteet == ==Aiheesta muualla== * Mix Megapolin virallinen sivusto Luokka:Ruotsalaiset radioasemat Luokka:Bauer Media Group Luokka:Vuonna 1994 perustetut radioasemat
Viherkaijanen

Viherkaijanen (Micropsitta finschii) on pienikokoinen melanesialainen kaijalaji. Laji on nimetty Otto Finschin kunniaksi. == Koko ja ulkonäkö == Viherkaijanen on noin 9 cm pitkä ja noin 12 g painava lintu. Sen höyhenpuku on pääosin vihreä, vatsapuolelta vaaleamman vihreä. Pyrstön alapuoli on keltainen. Keskimmäiset pyrstösulat ovat vihertävän siniset mustin kärjin, reunimmaiset mustat, vihreäreunaiset ja niiden kärjessä on keltaiset täplät. Silmän ympärillä oleva paljas alue on koiraalla vaaleanpunainen, naaraalla siniharmaa. Siiven keskimmäiset peitinhöyhenet ovat mustat levein vihrein reunuksin. Nokka on tummanharmaa, iiris oranssinpunainen ja koivet harmaat. Naaraan alanokan tyven höyhenet ovat ruusunpunertavat, koiraalla siniset, ja vatsa on yksivärisen vihreä, koiraalla vatsan keskellä on oranssi laikku. Nuoren linnun nokka on vaaleanharmaa, iiris punaruskea ja silmän ympäryksen paljas alue on harmaa. == Esiintyminen == Viherkaijanen elää Papua-Uuden- Guinean itäpuolella olevilla Salomonsaarilla ja Bismarckinsaarilla. Lajista tunnetaan viisi alalajia: nimialalaji finschii sekä alalajit aolae, tristami, nanina ja viridifrons. Lajin elintavat tunnetaan huonosti. Sen populaatio lienee kooltaan yli 100 000 yksilöä, ja sen elinympäristön laajuus on 20 000–50 000 neliökilometriä. == Elinympäristö == Viherkaijaset asuvat alavien maiden trooppisissa metsissä noin kilometrin korkeudelle. Korkeammalla vuoristossa sen sijaan elää vuorikaijanen (M. bruijnii). Ne liikkuvat tavallisesti pareittain tai muutaman yksilön parvissa. == Lisääntyminen == Lajin pesintä tunnetaan huonosti. Pesä on usein puussa olevassa termiittipesässä. == Ravinto == Viherkaijanen syö luultavasti ainakin siemeniä, sieniä ja jäkälää, mahdollisesti myös hedelmiä sekä hyönteisiä ja niiden toukkia. Se liikkuu puun rungolla kuinka päin haluaa, etsien ruokaa kaarnasta ja kaarnan raoista. == Lähteet == * Forshaw, Joseph M. & Cooper, William T. 1977: Parrots of the World. - T.F.H. Publications, Inc. New Jersey. ISBN 0-87666-959-3 * World Parrot Trust * ITIS === Viitteet === Luokka:Pikkukaijaset
Nicola Vizzoni

Nicola Vizzoni (s. 4. marraskuuta 1973 Pietrasanta, Luccan maakunta, Italia) on italialainen moukarinheittäjä, olympia- ja EM-mitalisti. Vizzoni sijoittui seitsemänneksi Sevillan MM-kilpailuissa 1999. Hän voitti hopeaa vuoden 2000 kesäolympialaisissa Sydneyssä tuloksella 79,64. Seuraavana vuonna hän voitti universiadit, oli toinen Välimeren kilpailuissa ja neljäs Edmontonin MM- kilpailuissa tuloksella 80,13. Vizzoni sijoittui yhdeksänneksi Ateenan olympialaisissa 2004 ja kahdeksanneksi Göteborgin EM-kilpailuissa 2006. Hän voitti 2009 Euroopan joukkuemestaruuskilpailujen ja Välimeren kilpailujen moukarinheiton ja sijoittui yhdeksänneksi Berliinin MM-kilpailuissa. Hän sai hopeaa Barcelonan EM-kilpailuissa 2010 tuloksella 79,12. Seuraavan vuoden Daegun MM-kilpailuissa hän oli kahdeksas. Vuonna 2012 hän sijoittui Helsingin EM-kilpailuissa viidenneksi ja Lontoon olympialaisissa kahdeksanneksi. Vuonna 2013 hän sijoittui kolmanneksi Välimeren kilpailuissa ja seitsemänneksi Moskovan MM-kilpailuissa. Vuonna 2014 hän sijoittui yhdenneksitoista Zürichin EM-kilpailuissa. Vizzoni heitti ennätyksensä 80,50 m Formiassa 14. heinäkuuta 2001. Hän voitti yhteensä 14 moukarinheiton Italian mestaruutta vuosina 1998, 2000–2007, 2009–2011 ja 2013–2014. ==Lähteet== Luokka:Italialaiset moukarinheittäjät Luokka:Italialaiset olympiamitalistit Luokka:Vuonna 1973 syntyneet Luokka:Elävät henkilöt
Vuorikaijanen

Vuorikaijanen (Micropsitta bruijnii) on pienikokoinen melanesialainen kaijalaji. == Koko ja ulkonäkö == Vuorikaijanen on noin 9 cm pitkä ja 12–16 grammaa painava lintu. Koiras ja naaras ovat erivärisiä. Naaraan höyhenpuku on pääosin vihreä, vatsapuolelta vaaleamman vihreä, sen päälaki on tummansininen, otsa ja posket himmeän oranssit, pyrstön alapuoli on keltainen ja silmän ympärys siniharmaa. Koiras on selkäpuolelta vihreä, alapuolelta, päälaelta ja poskista punertava, rinnassa ja kaulan sivuilla on sinistä ja silmän ympärys on vaaleanpunainen. Nokka on sarvenvärinen, iiris ruskea ja koivet harmaat. == Esiintyminen == Vuorikaijanen elää Papua-Uuden-Guinean vuoristoalueilla, Länsi-Irianin saarilla sekä Uuden-Guinean itäpuolella olevilla Salomonsaarilla ja Bismarckinsaarilla. Lajista tunnetaan viisi alalajia: nimialalaji bruijnii sekä alalajit pileata, necopinata, rosea ja buruensis. Sen populaatio lienee kooltaan yli 100 000 yksilöä, ja sen elinympäristön laajuus on 50 000–100 000 neliökilometriä. == Elinympäristö == Vuorikaijaset elävät vuoristossa 500–2 300 metrin korkeudella. Kuivan kauden alkaessa loka–marraskuussa ne muuttavat alemmaksi. Ne liikkuvat tavallisesti pareittain tai muutaman yksilön parvissa. == Lisääntyminen == Lajin pesintä tunnetaan huonosti. Pesä voi olla lahossa puussa tai kannossa, johon emot kaivavat tunnelin perällä olevan pesäkolon, tai puussa olevassa termiittipesässä. Munia on kahdesta neljään. == Ravinto == Vuorikaijanen syö ainakin siemeniä, sieniä ja jäkälää, mahdollisesti myös hedelmiä sekä hyönteisiä ja niiden toukkia. Se liikkuu puun rungolla kuinka päin haluaa, etsien ruokaa kaarnasta ja kaarnan raoista. == Lähteet == * Forshaw, Joseph M. & Cooper, William T. 1977: Parrots of the World. - T.F.H. Publications, Inc. New Jersey. ISBN 0-87666-959-3 * World Parrot Trust * ITIS === Viitteet === Luokka:Pikkukaijaset
Stargate Universe

Stargate Universe on kanadalais-amerikkalaisen Tähtiportti-televisiosarjan spin-off, jonka ensimmäinen tuotantokausi alkoi Yhdysvalloissa 2. lokakuuta 2009http://www.syfy.com/universe/index.php?_source=Syfy_Home_Page_Lower_Third. Stargate Universe ei sijoitu Stargate Atlantiksen tavoin osittain alkuperäisessä Tähtiportti-sarjassa nähtyihin paikkoihin. Stargate Universe -sarjan kuvaukset alkoivat helmikuussa 2009 The Bridge Studiosissa Vancouverissa ja eri puolilla Brittiläistä Kolumbiaa. Sarjan oli tarkoitus debytoida jo varhain vuonna 2008, mutta tuolloin käynnissä ollut Tähtiportti- sarjan elokuvien tuotanto ja käsikirjoittajien lakko viivästyttivät hanketta. Stargate Atlantiksen loppumisen yhteydessä, syyskuussa 2008, käsikirjoittaja Joseph Mallozzi totesi, että uuden sarjan henkilöstökulut ja lisenssimaksut ovat pienemmät, kuin siinä tapauksessa, että entistä olisi jatkettu kuudennelle tuotantokaudelle. Kesällä 2009 tuottaja Brad Wright kertoi kuitenkin, että Universella on jaksoa kohti jopa miljoona dollaria suurempi budjetti kuin Atlantiksessa. Stargate Universe ei menestynyt aikaisempien Tähtiportti-sarjojen tapaan, sillä Syfy peruutti sarjan 16.12.2010 toisen tuotantokauden jälkeen.http://www.deadline.com/2010/12/syfy-cancels-stargate- universe/ == Juoni == Stargate Universe seuraa Maasta lähtöisin olevaa sekalaista sotilaiden ja tutkijoiden ryhmää, joka on paetessaan tukikohtaansa kohdistunutta hyökkäystä Tähtiportin läpi päätynyt Muinaisten Destiny- avaruusalukselle, ilman mahdollisuutta palata takaisin. Destiny matkaa vastentahtoisine jäniksineen universumin laitamilla autopilotilla, kartoittaen eri kohteita. Ryhmän, johtajanaan eversti Everett Young, on päästävä selville aluksen mysteereistä ja etsiä keino palata ehjänä kotiin. == Näyttelijät == == Lähteet == * === Viitteet === == Aiheesta muualla == * Virallinen sivusto Luokka:Tähtiportti
Tray Deee

Tray Deee (s. Tracy Lamar Davis 27. huhtikuuta 1966, Long Beach) on yhdysvaltalainen rap-artisti. Hän liittyi aluksi Death Row Recordsiin, jonka jälkeen hän siirtyi Snoop Doggin Dogghouse Recordsiin (nyk. Doggystyle Records. Hän liittyi platinaa myyneeseen ryhmään, Tha Eastsidaziin, joka koostui hänestä itsestään Snoop Doggista sekä Goldie Locista. Ennen rap- uraansa hän kuului Insane Crips katujengiin Long Beachilla. 2. helmikuuta 2005 Tray Deee tuomittiin 12 vuodeksi vankilaan murhayrityksestä, koska vuonna 2003 hän ampui kohti vihollisjengiläisiä. Hän on vangittuna Salinas Valley State Prisonissa, joka sijaitsee Kalifornian Soledadissa. == Lähteet == Luokka:Yhdysvaltalaiset hip hop -artistit Luokka:Vuonna 1966 syntyneet Luokka:Elävät henkilöt
Kalkkimaan rautatieasema

Kalkkimaan rautatieasema () oli rautatieasema Tornion kaupungin (entisen Alatornion kunnan) Kalkkimaan kylässä Lapin maakunnassa rataosalla . Liikennepaikka palveli pääasiassa Kalkkimaan dolomiittikalkkilouhoksen kuljetustarpeita. Kalkkimaan asemarakennuksena toimi Thure Hellströmin suunnittelema laiturirakennus. Rakennus pystytettiin alun perin Näätsaareen vuonna 1927, josta se siirrettiin Kalkkimaalle 1932. Asemarakennus on myöhemmin purettu. Kaupallinen tavaraliikenne lakkautettiin yhtä aikaa liikennepaikan kanssa 1. helmikuuta 1982. ==Lähteet== Luokka:Tornion rautatieliikennepaikat Luokka:Lapin lakkautetut rautatieliikennepaikat Luokka:Suomen entiset rakennukset ja rakennelmat
Hallinnon tietotekniikkakeskus

Hallinnon tietotekniikkakeskus (HALTIK tai Haltik) oli vuosina 2008–2016 toiminut valtion virasto, jonka tehtävät oli määrätty valtioneuvoston asetuksella. HALTIKin tehtävänä oli tuottaa sisäministeriön hallinnonalalla tietoteknisiä peruspalveluita, tietotekniikkaan liittyviä asiantuntijapalveluita sekä turvaklusteripalveluja tilaaja- tuottajaperiaatteella. Keskus tuotti palveluita myös muille valtion virastoille ja laitoksille palvelusopimusten perusteella. Tietotekniikkakeskuksella ei ollut valtion budjettitalouden ulkopuolisia asiakkaita. ==Historia== ===Perustaminen=== HALTIK perustettiin Poliisin tietohallintokeskuksen tilalle 1. maaliskuuta 2008. Sen pääsijaintipaikka oli Rovaniemi. HALTIKin ensimmäisenä johtajana toimi TkT Tuija Kuusisto vuosina 2008–2012. Vuosina 2012–2016 HALTIKin johtajana toimi DI Ilkka Haataja. HALTIKin henkilöstömäärä oli noin 450, joista viraston päätoimipaikassa Rovaniemellä noin 200. ===Toimitilat=== HALTIK toimi yli neljä vuotta tilapäisissä toimitiloissa. Keskukselle päätettiin rakentaa uudet toimitilat Rovaniemen 14. kaupunginosan Pöyliönvaaran Ojanperälle. Suunnitelmien mukaan Haltikin toimitilat olivat suuruudeltaan noin 6 800 neliötä, ja niiden oli tarkoitus valmistua 1.11.2011 mennessä rakennustöiden alettua keväällä 2009. Peruskivi muurattiin lokakuussa 2010. Lopulta uudet toimitilat saivat nimen Isomus (tarkoittaa isoa kultahippua), ja sen vihkiäisiä vietettiin 13.3.2012. Henkilöstö muutti uusiin toimitiloihin joulukuussa 2011. ===Lakkauttaminen=== Osa HALTIKin tehtävistä siirtyi Poliisihallituksen, Hätäkeskuslaitoksen ja Rajavartiolaitoksen hoidettaviksi 1. tammikuuta 2016 ja 1. huhtikuuta 2016. Siirtyneet tehtävät olivat niin sanottuja toimialasidonnaisia tehtäviä eli ne liittyivät kiinteästi esimerkiksi poliisin tietojärjestelmien toimintaan. Poliisitoimintaan liittyviä tietoteknisiä palveluita on hoitanut huhtikuun 2016 alusta alkaen Poliisin informaatioteknologiakeskus. Valtion perustietotekniikkapalvelut eli niin kutsutut toimialariippumattomat palvelut on keskitetty vuoden 2015 loppuun mennessä Valtion tieto- ja viestintätekniikkakeskus Valtorille. Valtorille siirtyvät myös julkisen hallinnon turvallisuusverkon palvelut vuoden 2016 aikana. Hallinnon turvallisuusverkkotoiminnan tehtävät ja niitä tekevä henkilöstö siirrettiin Haltikista 1.6.2016 Valtoriin, jolloin HALTIK:in toiminta itsenäisenä virastona päättyi. Palvelujen keskittäminen Valtoriin perustuu 1.1.2014 voimaan tulleeseen lakiin valtion yhteisten tieto- ja viestintäteknisten palvelujen järjestämisestä ja 15.1.2015 voimaan tulleeseen lakiin julkisen hallinnon turvallisuusverkkotoiminnasta. == Katso myös == * Valtori * Suomen sisäministeriö * Poliisihallitus * Poliisin tietohallintokeskus * Poliisin informaatioteknologiakeskus * Hätäkeskuslaitos * Rajavartiolaitos ==Lähteet== == Aiheesta muualla == *Haltikin www-sivut *Sisäasiainministeriön kotisivut Luokka:Suomen sisäministeriö Luokka:Suomen entiset viranomaiset ja keskusvirastot
Stichodactyla gigantea

Stichodactyla gigantea on merivuokko, joka elää vuokkokalojen kanssa symbioosissa. == Ulkonäkö ja koko == Stichodactyla gigantea on jättiläismäistä tarkoittavasta tieteellisestä nimestään huolimatta sukunsa pienin laji. Sen runkona on halkaisijaltaan vajaa puolimetrinen, voimakkaasti poimuttunut levy. Sen lonkerot ovat alle sentin mittaisia, tahmeita ja tylppäkärkisiä ja jatkuvassa liikkeessä. Lonkerot ovat vihertäviä tai ruskehtavia, harvoin violetinsävyisiä. == Levinneisyys == Stichodactyla gigantea on kotoisin Indopasifiselta merialueelta, Punaiseltamereltä ja Salomoninsaarilta.Meerwasserlexicon Se elää matalassa vedessä hiekkaisella pohjalla, tyypillisesti laguuneissa. == Vesiolot == Tämä vuokko elää 24–27 °C:n lämpötiloissa. == Elinkumppanit == Zooxanthellae-panssarisiimalevät elävät merivuokon sisällä endosymbioosissa. Muutamat vuokkokalalajit ja muut koralliahvenet elävät vuokon välittömässä läheisyydessä ja sen lonkeroiden suojassa. == Lähteet == Luokka:Merivuokot
Seututie 962

Seututie 962 on Kemijärven Vuostimosta Sodankylän Torviseen johtava seututie. Tie haarautuu Kemijärven Vuostimossa valtatieltä 5, kulkee Pyhätunturin ja Luoston kautta ja päättyy Sodankylän Torvisessa valtatien 4 risteykseen. Tien pituus on 53 kilometriä. == Aiheesta muualla == Luokka:Kemijärven liikenne Luokka:Pelkosenniemen liikenne Luokka:Sodankylän liikenne 962
Numskull

Numskull (oik. Garrick Demond Husbands; s. 31. tammikuuta 1971 Oakland, Kalifornia) on yhdysvaltalainen rap-artisti ja Lunizin toinen jäsen. 18-vuotiaana hän esiintyi Dru Downin Fools From Streets LP:llä. Luniz julkaisi 1995 ensimmäisen albuminsa Operation Stackola. Se myi platinaa singlen "I Got 5 On It" avulla. Vuonna 1997 Luniz julkaisi toisen albuminsa "Lunitik Muzik". Sitä myytiin yli 500 000 kappaletta. Vuonna 2002 Luniz julkaisi albumin "Silver & Black". Lunizin ulkopuolella Numskull on myynyt yli 3,5 miljoonaa kopiota albumillaan Numworld. Hän kärsi 25 vuoden vankilatuomion raiskauksesta. Numskull pääsi vapaaksi vuonna 2014 istuttuaan 7 vuotta. == Diskografia == === Soololevyjä === * Numworld (2007) === Luniz === * Operation Stackola (1995) * Lunitik Muzik (1998) * Silver & Black (2002) * We Are the Luniz (2005) == Lähteet == Luokka:Yhdysvaltalaiset hip hop -artistit Luokka:Vuonna 1971 syntyneet Luokka:Elävät henkilöt
Grono

Grono on kunta Sveitsissä Graubündenin kantonissa Moesan hallintoalueella. Nykyinen Gronon kunta muodostettiin 1.1.2017 yhdistämällä Verdabbion, Leggian ja Gronon kunnat uudeksi Gronon kunnaksi. Vuoden 2016 lopussa näissä kolmessa kunnassa oli yhteensä 1 321 vakinaista asukasta. == Sijainti == Grono sijaitsee Ticinojoen sivujoen, Moesan laaksossa. Gronon kylä sijaitsee noin 300 metrin korkeudessa. Kunnan korkein kohta on Piz de Groven (2 694 m mpy.). == Liikenne == Grono sijaitsee Bellinzonasta San Bernardinon tunnelin kautta Churiin johtavan moottoritien A13 varrella. == Ilmasto == Maan lämpöennätys 41,5 °C mitattiin Gronossa 11. elokuuta 2003 poikkeuksellisen kuumana kesänä. == Lähteet == * === Viitteet === == Aiheesta muualla == * Luokka:Graubündenin kunnat
Salibandyliigan kausi 2007–2008

Kausi 2007–2008 oli salibandyliigan 22. kausi. == Miehet == Miesten kausi alkoi 29. syyskuuta 2007 ja päättyi 3. huhtikuuta 2008. Hallitsevana mestarina kauteen lähti SSV, jonka onnistui uusia mestaruutensa voittamalla loppuottelusarjassa Classic otteluvoitoin 3–0. Mestaruus oli SSV:lle kahdeksas ja toinen perättäinen. Lassi Vänttinen voitti sekä runkosarjan että pudotuspelien pistepörssin. Liigakarsinnoissa OLS hävisi FBT Porille, ja näin Pori pelaa liigassa kaudella 2008–2009. === Runkosarja === == Naiset == Naisten kausi alkoi 6. lokakuuta ja päättyi 13. huhtikuuta 2008. Mestarina kauteen lähti Erä III, joka kuitenkin hävisi puolivälierissä NST:lle otteluvoitoin 3–2. Mestaruuden voitti Classic, joka voitti loppuottelusarjassa PSS:n otteluvoitoin 3–2. Runkosarjan pistepörssin voitti Classicin Katriina Saarinen ja pudotuspelien pistepörssin Classicin Anne Suomalainen. Naisten liigaa päätettiin laajentaa kymmenestä joukkueesta kahteentoista. KorsKa kuitenkin joutui karsintoihin häviten siellä SB Vantaalle, ja näin SB Vantaa pelaa kaudella liigaa 2008–2009. === Runkosarja === == Aiheesta muualla == * Miesten kausi 2007–2008 Salibandyliigan sivuilla * Naisten kausi 2007–2008 Salibandyliigan sivuilla Luokka:Salibandyliigan kaudet Luokka:Salibandysarjojen kausi 2007–2008
Classic Rock

Classic Rock on brittiläinen musiikkiaikakausilehti, joka perustettiin vuonna 1998. Lehdellä oli suurempi levikki kuin New Musical Express -lehdellä. ==Aiheesta muualla== *Virallinen kotisivu Luokka:Brittiläiset musiikkilehdet
Numworld

Numworld on rap-artisti Numskullin debyyttialbumi. Se julkaistiin 3. heinäkuuta 2007. == Kappaleet == # Kappale Vierailevat artistit 1 Intro 2 40's in a Brown Bag 3 Cuz I'm Not 4 Rockstar Kashflow, Sean P 5 Gangsta Young Fell, Taliban Bundy, Papa Reu 6 Drankin' Potnaz J-Bo 7 Fast Money Dyson 8 See Saw 9 Skit 10 Back Smokin' Weed Prince Bugsy 11 UC It 12 Numworld Kashflow 13 Talkin' To You FM Blue 14 If I Knew What I Know Now Mr.Goodbar 15 Missin' You Papa Reu, Dyson 16 Replay Devin The Dude 17 Only For One Nigh Yukmouth, J-Bo, Dyson 18 Like Ohh!! The Jacka 19 I Stay Unique Luokka:Vuoden 2007 esikoisalbumit Luokka:Yhdysvaltalaiset hip hop -albumit
J-Kwon

Jerrell Jones (s. 28. maaliskuuta 1986 Saint Louis, Missouri), joka tunnetaan paremmin taiteilijanimellään J-Kwon, on yhdysvaltalainen rap-artisti. ==Biografia== ===Uran alku ja tausta=== J-Kwonin kiinnostus musiikkiin sai alkunsa hänen katsottuaan hip-hop - kappaleiden musiikkivideoita. Häntä kiinnostivat erityisesti freestyle rap -battlet. L.A Reid ja tuottaja Jermane Dupri auttoivat J-Kwonia tulemaan MC:ksi Duprin levy-yhtiöön So So Def. Ennen yhtiöön liittymistä hänen elämänsä oli olluy pahasti raiteiltaan. J-Kwonin äiti oli heittänyt hänet ulos talostaan 12-vuotiaana. J-Kwon oli ryhtynyt tämän jälkeen välittämään kokaiinia ja murtanut leukansa tappelussa. Levy- yhtiö kuitenkin auttoi J-Kwonia hänen elämäntapojensa parantamisessa. ===2004-2005 === J-Kwon aloitti räppäämisen paikallisilla Popoyen ja Church's Chikenin parkkipaikoilla. Jermaine Dupri tuotti hänen ensimmäisen albuminsa, joka oli nimeltään Hood Hop. Kyseinen albumi myi yli 650 000 kappaletta ja oli Billboard 200 -listan sijalla 7. Sen ensimmäinen single "Tipsy" oli Billboard Hot 100 -listan sijalla 2 Yhdysvalloissa ja Isossa-Britannian singlelistan sijalla 4. Tipsyn jälkeen J-Kwon julkaisi singlen "You & Me", jossa vierailevana artistina oli Sadiyyah. Tämän jälkeen J-Kwon julkaisi seuraavat singlen "Hood Hop" ja "Get XXX'd", joista jälkimmäinen oli mukana elokuvan XXX: State of Union soundtrackilla. Tämän kappaleen vierailevina artisteina olivat Ebony Eyez ja Petey Pablo. ==Diskografia== ===Sooloalbumit=== * Hood Hop (2004) * Hood Hop 2.5 (2009) * J-Kwon (2010) ===Singlet=== Vuosi Kappale US Hot 100 US R&B;/Hip-Hop US Rap UK Singlet Albumi 2004 "Tipsy" 2 2 1 4 Hood Hop 2004 "You & Me" (featuring Sadiyyah) 58 70 21 - Hood Hop 2004 "Hood Hop" - 52 - - Hood Hop 2005 "Get XXX'd" (featuring Ebony Eyez & Petey Pablo) \- - - - XXX: State of the Union (soundtrack) == Lähteet == ==Aiheesta muualla== * J-Kwonin kotisivu Luokka:Yhdysvaltalaiset hip hop -artistit Luokka:Vuonna 1986 syntyneet Luokka:Elävät henkilöt
Enmerkar ja Arattan herra

Enmerkar ja Arattan herra on sumerilainen myyttinen kertomus, jossa kuvaillaan täydellisen onnen aika ilman riitoja ja raadantaa. Loppu on kuitenkin ihmiskunnalle onneton. Kertomus on noin kaksikymmentä riviä pitkä ja osin aukollinen. Siinä kerrotaan aikanaan vallinneesta onnellisesta rauhan ja turvallisuuden ajasta, jolloin ihmisten ei tarvinnut pelätä sen paremmin toisiaan kuin villieläimiäkään. Myytin mukaan kaikki ihmiset ylistivät yhdessä Enlil-jumalaa yhdellä kielellä. Myytin turmeltuneet loppurivit paljastavat kuitenkin, että veden jumala Enki sekaantui jollakin tavalla ihmisten onnenaikaan ja saattoi sen päätökseensä. Ilmeisesti Enki kyllästyi kateudessaan Enlilin ylivaltaan ja yllytti ihmiset riitelemään ja taistelemaan keskenään, ja samalla ennen yhtenäinen kieli hajosi ja ihmiset alkoivat puhua eri kielillä. == Katso myös == * Eedenin puutarha * Enmerkar == Lähteet == Luokka:Mesopotamian mytologia Luokka:Sumer
Mitsuko Uchida

Mitsuko Uchida (; s. 20. joulukuuta 1948) on japanilaissyntyinen pianisti. Hän muutti nuorella iällä vanhempiensa kanssa Wieniin, Itävaltaan, jossa sitten opiskeli. Hän voitti toisen palkinnon kansainvälisessä Frédéric Chopin -pianokilpailussa vuonna 1970. Mitsuko Uchida on monipuolinen muusikko, jonka keskeisiin saavutuksiin lukeutuvat Mozartin pianosonaattien ja -konserttojen kokonaislevytykset. == Aiheesta muualla == * Mitsukouchida.com. Luokka:Japanilaiset pianistit Luokka:Vuonna 1948 syntyneet Luokka:Elävät henkilöt
Risto Korhonen (jääkiekkoilija)

Risto Korhonen (s. 27. marraskuuta 1986 Sotkamo) on suomalainen entinen jääkiekkopuolustaja. Korhonen pelasi C-junioriksi asti kasvattajaseurassaan Kajaanin Hokissa. Hokissa hän pääsi kaudella 2001–2002 pelaamaan jo 15-vuotiaana Suomi-sarjassa kolme peliä. Seuraavat kaudet kuluivat Oulun Kärppien junioreissa. Kauden 2003–2004 päätteeksi Korhonen pelasi alle 18-vuotiaiden MM-kisoissa. Kaudeksi 2004–2005 hänet nostettiin Kärppien liigajoukkueeseen mukaan ja hänestä uumoiltiin yllättäjää, mutta hän ei päässyt yhteenkään SM-liigapeliin, koska NHL:n työsulun takia NHL-pelaajia saapui Eurooppaan pelaamaan kauttaan. Muun muassa Lasse Kukkonen, Janne Niinimaa ja Josef Boumedienne saapuivat kesken kauden NHL-organisaatioista Kärppien puolustukseen. Korhonen pelasi kautensa A-nuorissa. NHL:n varaustilaisuudessa 2005 Carolina Hurricanes varasi Korhosen viidennellä kierroksella numerolla 159. Korhonen siirtyi Kärppien A-nuorista HPK:hon kaudeksi 2005–2006 ja voitti keväällä Suomen mestaruuden. Samalla kaudella hän oli nuorten MM-kisoissa pronssia voittaneen Suomen joukkueessa. Kaudella 2006–2007 tuli SM-pronssia, mutta kesken pudotuspelien Korhoselle tuli paha polvivamma ja hän oli sivussa koko kauden 2007–2008. Kaudella 2008–2009 Korhonen pelasi 23 SM-liigaottelua ilman tehopisteitä. Hän pelasi useita Mestis-otteluita Lempäälän Kisan riveissä. ==Tilastot== 2001–2002 Hokki Suomi- sarja 3 0 0 0 0 – – – – – 2002–2003 Kärpät A-SM 24 1 2 3 22 2 0 0 0 0 2003–2004 Kärpät A-SM 36 1 3 4 30 5 0 0 0 6 2004–2005 Kärpät A-SM 36 5 12 17 73 5 1 1 2 2 JMM 6 0 1 1 10 2005–2006 HPK SM-liiga 22 0 0 0 18 8 0 0 0 16 JMM 3 1 1 2 0 2006–2007 HPK SM-liiga 23 1 0 1 24 7 0 0 0 0 2007–2008 HPK SM-liiga – – – – – – – – – – 2008–2009 HPK SM-liiga 23 0 0 0 2 4 0 0 0 0 LeKi Mestis 13 1 2 3 20 – – – – – 2009–2010 HPK SM-liiga 3 0 1 1 4 0 0 0 0 LeKi Mestis 1 0 0 0 4 0 0 0 0 5 kautta yhteensä SM-liiga 71 1 1 2 48 19 0 0 0 16 ==Aiheesta muualla== * Risto Korhonen jatkoaika.comissa Luokka:Suomalaiset jääkiekkoilijat Luokka:Vuonna 1986 syntyneet Luokka:Elävät henkilöt
Blyth (yritys)

Blyth on aiemmin pörssinoteerattu yhdysvaltalainen koriste-esineitä ja kynttilöitä markkinoiva ja valmistava yritys, jonka on omistanut vuodesta 2015 Carlyle Grouphttps://www.law360.com/articles/697111/carlyle-drops-98m-on- candle-merchant. Blyth on Yhdysvaltain suurin kynttilänvalmistaja. Yrityksen toimitusjohtajana toimii Robert B. Goergen. Blythillä on useita tytäryhtiöitä, joista verkostomarkkinointiyhtiö PartyLite toimi 1999-2020 Suomessa. ==Lähteet== ==Aiheesta muualla== *Yrityksen internetsivut *PartyLiten suomenkieliset sivut Luokka:Yhdysvaltalaiset yritykset
Uraani-lyijy-ajoitus

Uraani-lyijy-ajoitus (U-Pb-ajoitus) on eräs pisimpään käytettyjä ja tarkimpia kivinäytteiden radiometrisiä iänmääritysmenetelmiä. U-Pb-menetelmällä voidaan ajoittaa näytteitä, joiden ikä vaihtelee yhdestä miljoonasta neljään ja puoleen miljardiin vuoteen. Ajoituksen tyypillinen virhe on 0,1-1 %. Ajoituksessa käytetään tavallisimmin zirkonia, mutta menetelmä sopii myös muutamille muille mineraaleille kuten monatsiitille, titaniitille sekä baddeleyiitille. == Tausta == Uraani-lyijy-menetelmä perustuu kahteen erilaiseen hajoamisreittiin. Ensimmäisessä hajoamiskaskadissa uraani-238 hajoaa lyijy-206:ksi puoliintumisajan ollessa 4,47 miljardia vuotta. Toisessa uraani-235 hajoaa lyijy-207:ksi puoliintumisajalla 704 miljoonaa vuotta. Mikäli ajoituksessa huomioidaan vain toinen näistä reiteistä, sanotaan kyseessä olevan uraani-lyijy-isokronimenetelmän. Zirkoni on otollinen näytemineraali, sillä zirkonikiteiden muodostuessa uraaniatomit sopivat hyvin kidehilaan, mutta lyijy ajautuu tehokkaasti sieltä pois. Siksi voidaan olettaa, ettei tällaisissa kiteissä alun perin ollut lainkaan lyijyä, vaan kaikki siinä oleva lyijy on syntynyt uraanin hajotessa kiteen jo muodostuttua. Zirkoni on myös kemiallisesti ja mekaanisesti hyvin kestävää ainetta, joten kiteet eivät vahingoitu ympäristöoloista helposti. Sen sulamispiste, 900 °C, on korkeampi kuin monilla kivilaaduilla, jolloin edes ympäröivän kallion sulaminen ei välttämättä haittaa ajoitusta. == Menetelmä == Kahden erilaisen ja toisistaan riippumattoman hajoamisreitin ansiosta näytteen ikä voidaan määrittää kahdella eri tavalla. Ratkaisemalla hajoamiseen kulunut aika t joko näytteestä mitatun 206Pb/238U suhteen avulla :\frac{{}^{206}Pb}{{}^{238}U} = e^{\lambda_{238}t} - 1 tai näytteen 207Pb/235U suhteen avulla :\frac{{}^{207}Pb}{{}^{235}U} = e^{\lambda_{235}t} - 1. Tässä λ238 ja λ235 ovat uraani-isotooppien hajoamisvakiot. Koska kummassakin tapauksessa aika on luonnollisesti sama, nämä suhteet voidaan ilmaista toistensa funktiona. Tulokseksi saadaan niin kutsuttu konkordia-käyrä. Tähän kuvaajaan verrataan käytännössä tehtyä mittausta. Koska käytännössä lyijyä on usein päässyt näytteestä vuotamaan, todellisia mitattuja Pb/U-suhteita vastaavat pisteet sijoittuvat jonkin verran konkordia-käyrän alapuolelle. Kun ajoitus tehdään usean näytteen perusteella saadaan joukko mittauspisteitä, joiden kautta voidaan piirtää suora, joka leikkaa konkordia-käyrää kahdesti: ylempänä ja alempana. Tällaisessa tilanteessa suoran ja konkordia-käyrän ylempi leikkauskohta ilmaisee kiteen todellisen iän ja alempi leikkauskohta ajan, jolloin lyijyä on alkanut vuotaa.http://geology.about.com/od/geotime_dating/a/uraniumlead.htm == Lähteet == == Aiheesta muualla == *New Accurate Uranium/Lead Dating Technique For Earth's Largest Extinction *Wilde et al. (2001) Evidence from detrital zircons for the existence of continental crust and oceans on the Earth 4.4 Gyr ago. Nature vol. 409, 175 *Esimerkki todellisen kide-esiintymän ajoituksesta konkordia-käyrän avulla Luokka:Iänmääritys Luokka:Uraani
Thea King

Thea King (26. joulukuuta 1925 – 26. kesäkuuta 2007) oli brittiläinen klarinetisti. Hänen alkuperäinen soittimensa oli piano, jonka soittoa hän opiskeli Royal College of Musicissa. Klarinetinsoittoa hänelle opetti Frederick Thurston, jonka kanssa hän meni naimisiinkin tammikuussa 1953. Thea King jäi kuitenkin leskeksi jo saman vuoden joulukuussa. King opetti myöhemmällä urallaan itse Royal College of Musicissa ja Guildhall School of Music and Dramassa. Hänestä tehtiin vuonna 1985 Brittiläisen imperiumin ritarikunnan upseeri (OBE) ja vuonna 2001 ritarikomentaja (DBE).The Independent - Obituaries: Dame Thea King Kingin levyttämän musiikin joukkoon lukeutuu Brahmsin, Crusellin, Finzin ja Stanfordin teoksia.Hyperion Records Paitsi solistina, hänet muistetaan myös Englannin kamariorkesterista. == Lähteet == Luokka:Brittiläiset klarinetistit Luokka:Vuonna 1925 syntyneet Luokka:Vuonna 2007 kuolleet
Seppo Huhta

Seppo Huhta (s. 1953) on entinen toimittaja ja uutisankkuri. Aiemmin hän oli Espoon kaupunginvaltuuston jäsen. Hän on ollut myös Uudenmaan liiton maakuntavaltuutettu ja Espoon kaupunginhallituksen jäsen. Huhta työskenteli MTV3:n uutisankkurina vuosina 1993–2003, jota ennen Ylen uutis- ja ajankohtaistoimituksessa 1970-1980-luvuilla. Hän oli Kokoomuksen ehdokas vuoden 2004 eurovaaleissa. Vuoden 2011 eduskuntavaaleissa Huhta oli perussuomalaisten ehdokas Uudenmaan vaalipiirissä ja sai 1 433 ääntä. Maaliskuussa 2016 Huhta arvosteli voimakkaasti Tieto lisää tuskaa -seminaarissa Ylen uutis- ja ajankohtaistoimintaa väittäen sen valjastetun monikulttuurisuuden, yleisen unelmahötön, vihreiden ja vasemmistoliittolaisten mielipiteiden ja ajatusten vaikuttamiskanavaksi. Toukokuussa 2016 Huhta herätti huomiota tuomitsemalla monikulttuurisen pesäpallotapahtuman ihmetellen kuinka suomalaisesta pesäpallosta voi vääntää monikulttuurisen tai islamilaisen. Huhta kommentoi vihreiden Facebook-sivulla: "Ihan oikeasti rakkaat vihreät, eikö teillä ole mitään tolkkua. Seuraavaksi varmaankin saamme teiltä kutsun ’sinivalkoiseen’ kivitykseen?" Huhdan aortta repesi elokuussa 2016 ja hän joutui teho-osastolle useaksi päiväksi ja oli vähällä kuolla. ”Hoitelehan turkkilainen asia kuntoon ensin Turkissa ja tule sitte tänne huuteleen”, kirjoitti Huhta turkkilaissyntyisen kansanedustajan Ozan Yanarin Facebook-sivulle 14.2.2017. ”Turkkilainen puuttu(u) meidän avioliittolakiimme niin se on paksua.” Yanar oli arvostellut perussuomalaisten yritystä kaataa sukupuolineutraali avioliittolaki eduskunnassa. Kärhämän tultua julkisuuteen Huhta kieltäytyi selittämästä lausuntojaan. Perussuomalaisten jakautumisen jälkeen Huhta liittyi valtuustossa Sinisen tulevaisuuden valtuustoryhmään,http://www.iltalehti.fi/kotimaa/201711142200531130_u0.shtml mutta puolueen edustajan mukaan hän ei ole puolueen jäsen. Valtakunnansyyttäjä määräsi vuonna 2019 nostettavaksi syytteen Huhtaa vastaan tämän kuudesta Facebook-kirjoituksesta. Huhtaa syytettiin kiihottamisesta kansanryhmää vastaan. Häntä on aiemmin epäilty seksuaalisesta häirinnästä. Kesäkuussa 2019 Länsi-Uudenmaan käräjäoikeus katsoi Huhdan syylliseksi ja langetti hänelle 40 päiväsakkoa (400 euroa) sekä määräsi tämän poistamaan lainvastaiseksi katsotut kirjoitukset Facebook-tililtään. Oikeus katsoi Huhdan kirjoituksissaan solvanneen ja panetelleen somaleita ja muslimeja heidän rotunsa, syntyperänsä, kansallisen tai etnisen alkuperänsä ja uskontonsa vuoksi. ==Lähteet== ==Aiheesta muualla == * Luokka:Espoon kaupunginvaltuutetut Luokka:Kansallisen Kokoomuksen poliitikot Luokka:Perussuomalaiset poliitikot Luokka:Korjausliikkeen poliitikot Luokka:Suomalaiset uutisankkurit Luokka:Vuonna 1953 syntyneet Luokka:Elävät henkilöt
Dafne Fernández

Dafne Fernández (s. 31. maaliskuuta 1985 Madrid, Espanja) on espanjalainen näyttelijä. Hän on näytellyt muun muassa Serranon perheessä Tetén serkkua Lunaa. ==Aiheesta muualla== * Luokka:Espanjalaiset näyttelijät Luokka:Vuonna 1985 syntyneet Luokka:Elävät henkilöt
Antti Haajanen

Antti Haajanen (s. 10. syyskuuta 1974 Karhula) on suomalainen urheilutoimittaja, radiojuontaja sekä televisiojohtaja. Haajanen opiskeli Texasin yliopistossa radio- ja tv-alaa vuosina 1995–1996. Vuodesta 1994 lähtien hän työskenteli MTV3:n urheilutoimittajana. Hän oli Tulosruudun urheiluankkuri ja toimi Formula 1 -lähetysten varikkotoimittajana vuosina 2001–2002. Sittemmin Haajanen selosti alppihiihtoa ja freestylea. Hän toimi vuoden 2016 syksyyn asti MTV Sportin toimituspäällikkönä ja MTV Sport Uutisten päätoimittajana, jonka jälkeen Haajanen siirtyi Discovery Networks Finlandin urheilupäälliköksi. Hän aloitti tehtävässä 1. syyskuuta 2016. Vuonna 2023 Haajanen ylennettiin Warner Bros. Discoveryn Pohjoismaiden urheilutuotantojen johtajaksi. Haajanen on toiminut juontajana myös Radio Novalla ja Kiss FM:llä. Hänellä on vaimo sekä kolme lasta ja he asuvat Espoossa. == Lähteet == Luokka:Suomalaiset urheilutoimittajat Luokka:Elävät henkilöt Luokka:Vuonna 1974 syntyneet